**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-532-2/16**

**Podgorica, 07.06.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/83550-83563 od 05.04.2016. godine, izjavljene zbog povrede pravila postupka-nedonošenja rješenja Montenegro airlinesa AD Podgorica, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 03.06.2016.godine, donio:

**R J E Š E NJ E**

Žalba se usvaja.

Nalaže se Montenegro airlinesu AD Podgorica da donese rješenje po zahtjevu za slobodan pristup informacijama NVO Mans 16/83550-83563 od 10.03.2016.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Montenegro airlinesa AD Podgorica, podnosilac zahtjeva za pristup informaciji je uložio žalbu. U žalbi se navodi da su dana 10.03.2016.godine podnijeli zahtjev za pristup informacijama i to kopije: izvještaj revizora o finansijskim izvještajima za „Montenegro airlines“ Podgorica koji se odnosi na 1999. godinu, izvještaj revizora o finansijskim izvještajima za „Montenegro airlines“ Podgorica koji se odnosi na 2000. godinu, izvještaj revizora o finansijskim izvještajima za „Montenegro airlines“ Podgorica koji se odnosi na 2003. godinu, poslovni izvještaj za za „Montenegro airlines“ Podgorica za 1999. godinu, poslovni izvještaj za za „Montenegro airlines“ Podgorica za 2000. godinu, poslovni izvještaj za za „Montenegro airlines“ Podgorica za 2003. godinu, svih odluka Odbora direktora „Montenegro airlinesa“ AD Podgorica koje su donijete u toku 2014. godine, svih odluka Odbora direktora „Montenegro airlinesa“ AD Podgorica koje su donijete u toku 2015. godine, ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2010. godine, ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2011. godine, ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2012. godine, ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2013. godine, ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2014. godine i ugovora o osiguranju aviona, uključujući i anekse, a koje je „Montenegro airlinesa“ AD Podgorica zaključio u toku 2015. godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.05.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-2568-1/16 od 12.05.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Montenegro airlines AD Podgorica nije donio rješenje po osnovu podnijetog zahtjeva za slobodan pristup informacijama NVO Mans 16/83550-83563 od 10.03.2016. godine u zakonskom roku. Montenegro airlines AD Podgorica je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**